उप परिवहन आयुक्त अब जारी कर सकेंगे टूरिस्ट और नेशनल परमिट
ग्वालियर|संभागीय उप परिवहन आयुक्तों को परिवहन विभाग ने और अधिकार दे दिए हैं। अब उप परिवहन आयुक्त क्षेत्रीय रूटों के साथ-साथ टूरिस्ट और नेशनल परमिट भी जारी कर सकेंगे। अभी तक ये परमिट जारी करने के अधिकार स्टेट ट्रांसपोर्ट अथॉरिटी (एसटीए) के पास थे।
परिवहन विभाग ने मप्र मोटरयान नियम 1994 में संशोधन कर दिया है। इसलिए राज्य परिवहन प्राधिकार के सचिव ने 1 मार्च 17 को उप परिवहन आयुक्तों को धारा 88 की उपधारा (8) के तहत विशेष परमिट और धारा 88 की उपधारा (9) के तहत टूरिस्ट परमिट जारी करने के अधिकार प्रदान कर दिए हैं। बस ऑपरेटरों को अब परमिट मिलने के लिए राज्य परिवहन प्राधिकार की बैठक होने का इंतजार नहीं करना पड़ेगा।
hin_Deva hin_Deva hin_Deva